
   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
      OPĆINSKO VIJEĆE
Na temelju članka 68. stavka 2., Zakona o gospodarenju otpadom (»Narodne novine« broj 84/21) te temeljem članka 31. Statuta Općine Dekanovec (»Službeni glasnik Međimurske županije« broj 3/18, 10/20, 06/21), Općinsko vijeće Općine Dekanovec, na 4. sjednici održanoj 22.12.2021. godine donosi
ODLUKU
o dodjeli obavljanja javne usluge sakupljanja komunalnog otpada 
na području Općine Dekanovec


Članak 1.
Trgovačkom društvu GKP PRE-KOM d.o.o. iz Preloga, Hrupine 7b, OIB: 15704341739 (u daljnjem tekstu: davatelj javne usluge) dodjeljuje se obavljanje javne usluge sakupljanja komunalnog otpada na području Općine Dekanovec, s danom 01.01.2022. godine. 

Članak 2.
Javna usluga sakupljanja komunalnog otpada (u daljnjem tekstu: javna usluga) podrazumijeva prikupljanje komunalnog otpada na području pružanja javne usluge putem spremnika od pojedinog korisnika i prijevoz i predaju tog otpada ovlaštenoj osobi za obradu takvoga otpada. Javna usluga je usluga od općeg interesa.
Javna usluga uključuje sljedeće usluge:
1. uslugu prikupljanja na lokaciji obračunskog mjesta korisnika usluge:
a) miješanog komunalnog otpada
b) biootpada
c) reciklabilnog komunalnog otpada i
d) glomaznog otpada jednom godišnje te
2. uslugu preuzimanja otpada u reciklažnom dvorištu
3. uslugu prijevoza i predaje otpada ovlaštenoj osobi.

Članak 3.
Opseg i način pružanja usluge propisan je Odlukom o načinu pružanja javne usluge sakupljanja komunalnog otpada na području Općine Dekanovec.


Članak 4.
Davatelj javne usluge osigurati će potrebne građevine za obradu korisnog otpada i to sortirnicu, kompostanu, pogon za obradu glomaznog otpada, centar za ponovnu uporabu, fiksno i mobilno reciklažno dvorište, reciklažno dvorište za građevinski otpad te otvorena i zatvorena skladišta za korisni otpad. 

Članak 5.
Davatelj javne usluge dužan je gospodariti otpadom u skladu sa Zakonom o gospodarenju otpadom, važećim podzakonskim propisima, Odluci o načinu pružanja javne usluge sakupljanja komunalnog otpada na području Općine Dekanovec te Sporazuma o zajedničkoj provedbi mjera gospodarenja otpadom.



Članak 6.
Ova Odluka dostavlja se Ministarstvu gospodarstva i održivog razvoja.

Članak 7.
Stupanjem na snagu ove Odluke prestaje važiti Odluka o povjeravanju javne usluge sakupljanja miješanog komunalnog i biorazgradivog otpada za Općinu Dekanovec („Službeni glasnik Međimurske županije“ broj 9/18).

Članak 8.
Ova Odluka stupa na snagu osmog dana od dana objave u „Službenom glasniku Međimurske županije“.



OPĆINSKO VIJEĆE OPĆINE DEKANOVEC




KLASA: 021-05/21-01/05
URBROJ: 2109/20-02-21-19
Dekanovec, 22.12.2021.


Predsjednica Općinskog vijeća
                                                                                                  Općine Dekanovec

                                                                                                           Melani Baumgartner

